সেই সপ্তাহের উইকএণ্ডে আমি মাতৃহারা হলাম। মায়ের কবরের মাটিতে সাদা কার্নেশান ফুলের স্তবক রেখে সোজা চলে এলাম গ্রাফটন শহরের সেই চার্চে যা বর্তমানে মাদারস্ ডে ইণ্টারন‍্যাশনাল আ‍্যসোসিয়েশান নামে পরিচিত। ফাদারের অনুমতি নিয়ে সেই মুহুর্ত থেকে লেগে গেলাম কাজে। অ‍্যানার লেখা অজস্র চিঠি, পেপার ক্লিপিংস, দরখাস্ত, প্রতিবাদী স্লোগান, কী আছে আর কী নেই! জানি অ‍্যানার জীবন শেষের দিকে নির্ঝরের স্বপ্নভঙ্গেঁর মতন হয়েছিল। কিন্তু আমার সে জানা বই পড়ে জানা। আর এখানে দেখতে পাচ্ছি অ‍্যানার স্বহস্তে লেখা চিঠি-চিরকুটে তার মনের আশা, স্বপ্ন, আনন্দ, হতাশা, রাগ দুঃখ বিষন্নতা। প্রতি পল, প্রতি দিন এক সংগ্রামের কাহিনী, যা আমি তুলে ধরার চেষ্টা করবো আমার বই ‘মেমোরাইজিং মাদারহুড’-এ।